วิลเลียม ชอกลีย์

วิลเลียม แบรดฟอร์ด ชอกลีย์ (; 13 กุมภาพันธ์ ค.ศ. 1910 – 12 สิงหาคม ค.ศ. 1989) เป็นนักฟิสิกส์ประยุกต์ชาวอเมริกัน เขาเป็นผู้จัดการกลุ่มวิจัยที่เบลล์แลบส์ที่รวมถึงจอห์น บาร์ดีนและวอลเตอร์ แบรตอึน นักวิทยาศาสตร์ทั้งสามคนได้รับรางวัลโนเบลสาขาฟิสิกส์ร่วมกันใน ค.ศ. 1956 "สำหรับการวิจัยเกี่ยวกับสารกึ่งตัวนำและการค้นพบปรากฏการณ์ทรานซิสเตอร์"

ซิลิคอนแวลลีย์ในแคลิฟอร์เนียกลายเป็นแหล่งรวมนวัตกรรมด้านอิเล็กทรอนิกส์ ส่วนหนึ่งเป็นผลมาจากความพยายามของชอกลีย์ในการนำการออกแบบทรานซิสเตอร์แบบใหม่มาใช้ในเชิงพาณิชย์ในช่วงคริสต์ทศวรรษ 1950 และ 1960 เขาดึงดูดพนักงานที่มีความสามารถมากมาย แต่ก็ทำให้พวกเขาไม่พอใจอย่างรวดเร็วด้วยวิธีการบริหารแบบเผด็จการและเอาแน่เอานอนไม่ได้ พวกเขาจึงลาออกและก่อตั้งบริษัทใหญ่ ๆ ในอุตสาหกรรมนี้

ในชีวิตช่วงหลัง ขณะที่ชอกลีย์เป็นศาสตราจารย์ด้านวิศวกรรมไฟฟ้าที่มหาวิทยาลัยสแตนฟอร์ดและหลังจากนั้น เขากลายเป็นที่รู้จักในฐานะผู้มีแนวคิดคตินิยมเชื้อชาติและนักสุพันธุศาสตร์

 ชีวิตช่วงต้นและการศึกษา 
วิลเลียม แบรดฟอร์ด ชอกลีย์เกิดเมื่อวันที่ 13 กุมภาพันธ์ ค.ศ. 1910 ที่ลอนดอนจากพ่อแม่ชาวอเมริกัน และเติบโตในบ้านเกิดของพ่อแม่ที่แพโลแอลโต รัฐแคลิฟอร์เนีย ตั้งแต่อายุ 3 ขวบ วิลเลียม ฮิลล์แมน ชอกลีย์ พ่อของเขา เป็นวิศวกรเหมืองแร่ที่เสี่ยงโชคในเหมืองแร่เพื่อเลี้ยงชีพและพูดได้แปดภาษา เมย์ แบรดฟอร์ด แม่ของเขา เติบโตในภาคตะวันตกของประเทศสหรัฐ โดยจบการศึกษาจากมหาวิทยาลัยสแตนฟอร์ด และกลายเป็นรองผู้สำรวจเหมืองแร่หญิงคนแรกของสหรัฐ

ชอกลีย์โฮมสกูลจนถึงอายุแปดขวบ เนื่องจากพ่อแม่ของเขาไม่ชอบโรงเรียนรัฐบาล รวมถึงนิสัยชอบอาละวาดอย่างรุนแรงของชอกลีย์ ชอกลีย์เรียนฟิสิกส์เล็กน้อยตั้งแต่อายุยังน้อยจากเพื่อนบ้านที่เป็นศาสตราจารย์ฟิสิกส์ของสแตนฟอร์ด ชอกลีย์ใช้เวลาที่โรงเรียนนายทหารแพโลแอลโตสองปี จากนั้นเข้าเรียนที่โรงเรียนสอนพิเศษลอสแอนเจลิสเพื่อศึกษาฟิสิกส์เป็นระยะเวลาสั้น ๆ และต่อมาจบการศึกษาจากฮอลลีวูดไฮสกูลใน ค.ศ. 1927

ช็อกลีย์ได้รับวิทยาศาสตรบัณฑิตจาก Caltech ใน ค.ศ. 1932 และปรัชญาดุษฎีบัณฑิตจาก MIT ใน ค.ศ. 1936 หัวข้อวิทยานิพนธ์ระดับปริญญาเอกของเขาคือ Electronic Bands in Sodium Chloride (แถบอิเล็กตรอนในโซเดียมคลอไรด์) ซึ่งเป็นหัวข้อที่จอห์น ซี. สเลเตอร์ อาจารย์ที่ปรึกษาวิทยานิพนธ์ของเขา แนะนำ

 อาชีพและการวิจัย 

 มุมมองเหยียดเชื้อชาติและสุพันธศาสตร์ 
หลังชอกลีย์ลาออกจากตำแหน่งผู้อำนวยการของ Shockley Semiconductor ในเดือนเมษายน ค.ศ. 1960 เขาจึงเข้าร่วมมหาวิทยาลัยสแตนฟอร์ด โดยเขาได้รับการแต่งตั้งเป็นศาสตราจารย์ด้านวิศวกรรมและวิทยาศาสตร์ประยุกต์ใน ค.ศ. 1963 ซึ่งเป็นตำแหน่งที่เขาดำรงอยู่จนกระทั่งเกษียณอายุใน ค.ศ. 1975Crystal Fire p. 277

ในช่วงสองทศวรรษสุดท้าย ชอกลีย์ผู้ไม่มีปริญญาด้านพันธุศาสตร์ กลายเป็นที่รู้จักอย่างกว้างขวางจากทัศนคติสุดโต่งเกี่ยวกับเชื้อชาติกับสติปัญญาของมนุษย์ และการสนับสนุนสุพันธุศาสตร์ Bo Lojek นักเขียนชีวประวัติและอดีตเพื่อนร่วมงานของชอกลีย์ อ้างว่า "เหตุการณ์สำคัญที่กระตุ้นความสนใจในเรื่องกรรมพันธุ์และสติปัญญาของชอกลีย์ มีอยู่สองเหตุการณ์" เหตุการณ์แรกคือข่าวใน ค.ศ. 1963 ที่รูดี ฮอสกินส์ เด็กชายผิวดำอายุ 17 ปี ถูกจ้างให้สาด "กรดที่ทำให้ตาบอดจากขวดนมเด็ก" เข้าตาเจ้าของร้านผิวขาวท้องถิ่น หลังจากนั้นไม่นาน ผู้อำนวยการฝ่ายวิจัยการทดสอบทางการศึกษาได้ส่งบทความของเจ. พี. กิลฟอร์ดให้กับชอกลีย์ ซึ่งเสนอแบบจำลองการดำเนินงานใหม่สำหรับสติปัญญา ดังที่อธิบายไว้ในบทความไว้อาลัยของเขาใน Los Angeles Times ว่า "เขาเปลี่ยนจากนักฟิสิกส์ที่มีคุณสมบัติทางวิชาการที่ไร้ที่ติไปเป็นนักพันธุศาสตร์สมัครเล่น กลายเป็นเป้าหมายของการประท้วงในมหาวิทยาลัยและการใส่ร้ายป้ายสีอย่างมากมาย" เขาคิดว่างานของเขามีความสำคัญต่ออนาคตของมนุษยชาติ และเขายังอธิบายว่ามันเป็นส่วนที่สำคัญที่สุดในอาชีพของเขาด้วย เขาโต้แย้งว่าอัตราการสืบพันธุ์ที่สูงขึ้นในกลุ่มคนที่มีสติปัญญาน้อยกว่านั้นกำลังส่งผลเสียต่อพันธุกรรม และโต้แย้งว่าการลดลงของสติปัญญาโดยเฉลี่ยจะนำไปสู่ความเสื่อมถอยของอารยธรรม เขายังอ้างว่าคนผิวดำมีพันธุกรรมและสติปัญญาด้อยกว่าคนผิวขาว

Joel Shurkin ผู้เขียนชีวประวัติของชอกลีย์ ตั้งข้อสังเกตว่าในช่วงชีวิตส่วนใหญ่ของชอกลีย์ในประเทศสหรัฐที่แบ่งแยกเชื้อชาติในเวลานั้น เขาแทบไม่มีปฏิสัมพันธ์กับคนผิวดำเลย ในการโต้วาทีกับจิตแพทย์ Frances Cress Welsing และในรายการ Firing Line กับวิลเลียม เอฟ. บักลีย์ จูเนียร์ ชอกลีย์โต้แย้งว่า "การวิจัยของผมนำผมไปสู่ความคิดเห็นที่หลีกเลี่ยงไม่ได้ว่า สาเหตุหลักของความบกพร่องทางสติปัญญาและสังคมของชาวอเมริกันนิโกรมีต้นกำเนิดมาจากกรรมพันธุ์และพันธุกรรมทางเชื้อชาติ ดังนั้น การปรับปรุงสภาพแวดล้อมในทางปฏิบัติจึงไม่สามารถแก้ไขในระดับสำคัญได้"

ชอกลีย์เป็นนีกทฤษฎีเชื้อชาติคนหนึ่งที่ได้รับเงินจาก Pioneer Fund และมีเงินบริจาคอย่างน้อยหนึ่งครั้งที่มาจากผู้ก่อตั้ง Wickliffe Draper นักสุพันธศาสตร์ ชอกลีย์เสนอว่าบุคคลที่มี IQ ต่ำกว่า 100 ควรได้รับเงินเพื่อเข้ารับการทำหมันโดยสมัครใจ โดยมีค่าคะแนนละ 1,000 ดอลลาร์สหรัฐต่อคะแนน IQ ที่ต่ำกว่า 100 ข้อเสนอนี้ทำให้มหาวิทยาลัยลีดส์ถอนข้อเสนอปริญญากิตติมศักดิ์ให้กับเขา รอเจอร์ เพียร์สัน นักมานุษยวิทยาและนักเคลื่อนไหวฝ่ายขวาจัด ได้ปกป้องชอกลีย์ในหนังสือที่ตีพิมพ์เองซึ่งเขียนร่วมกับชอกลีย์Pearson, Roger (1992). Shockley on Eugenics and Race, pg. 15–49. Scott-Townsend Publishers.  ใน ค.ศ. 1973 Edgar G. Epps ศาสตราจารย์จากมหาวิทยาลัยวิสคอนซิน–มิลวอกี ได้โต้แย้งว่า "จุดยืนของวิลเลียม ชอกลีย์เอื้อต่อการตีความแบบเหยียดเชื้อชาติ" Southern Poverty Law Center อธิบายว่าชอกลีย์เป็นนักชาตินิยมผิวขาวที่ล้มเหลวในการผลิตหลักฐานสำหรับทฤษฎีสุพันธุศาสตร์ของเขา ท่ามกลาง "การยอมรับเกือบเป็นสากลว่างานของเขาเป็นงานของคนเหยียดเชื้อชาติที่มีแนวคิดประหลาด" Angela Saini นักเขียนด้านวิทยาศาสตร์ อธิบายว่าชอกลีย์เป็น "คนเหยียดผิวที่โด่งดัง"

ชอกลีย์ยืนยันว่าเขาไม่ใช่คนเหยียดผิว เขาเขียนว่าการค้นพบของเขาไม่ได้สนับสนุนแนวคิดยกย่องเชิดชูคนผิวขาวเป็นใหญ่ แต่กลับอ้างว่าชาวเอเชียตะวันออกและชาวยิวมีพัฒนาการทางสติปัญญาดีกว่าคนผิวขาว ใน ค.ศ. 1973 Edgar Epps เขียนว่า "ผมยินดีที่ศาสตราจารย์ชอกลีย์ไม่ใช่ผู้เชื่อในความเป็นใหญ่ของชาวอารยัน แต่ผมอยากเตือนเขาว่าทฤษฎีที่สนับสนุนความเหนือกว่าทางพันธุกรรมของชาวตะวันออกหรือชาวยิวก็มีลักษณะเหยียดผิวไม่ต่างจากหลักคำสอนเรื่องความเป็นใหญ่ของชาวอารยัน"

 ชีวิตส่วนตัว 
ขณะยังเป็นนักศึกษาตอนอายุ 23 ปี ชอกลีย์สมรสกับ Jean Bailey ในเดือนสิงหาคม ค.ศ. 1933 ทั้งคู่มีลูกชายสองคน และลูกสาวA Science Odyssey: People and Discoveries: William Shockley PBS ชอกลีย์แยกจากเธอใน ค.ศ. 1953 เขาสมรสกับเอมิลี แลนนิง พยาบาลจิตเวช ใน ค.ศ. 1955 เธอมีส่วนช่วยในทฤษฎีของเขาบางส่วน แม้ว่าลูกชายคนหนึ่งของเขาจะได้รับปรัชญาดุษฎีบัณฑิตที่มหาวิทยาลัยสแตนฟอร์ด และลูกสาวของเขาจบการศึกษาจากวิทยาลัยแรดคลิฟฟ์ ชอกลีย์กลับเชื่อว่าลูก ๆ ของเขา "แสดงให้เห็นถึงความถดถอยอย่างมาก...ภรรยาคนแรกของผม ซึ่งเป็นแม่ของพวกเขา ไม่ได้มีสถานะทางวิชาการสูงเท่ากับผม"

ชอกลีย์เป็นนักปีนผาที่ประสบความสำเร็จ โดยมักไปที่ Shawangunks ในหุบเขาแม่น้ำฮัดสัน เส้นทางของเขาใน ค.ศ. 1953 ซึ่งรู้จักกันในชื่อ "Shockley's Ceiling" เป็นหนึ่งในเส้นทางปีนผาคลาสสิกในพื้นที่Crystal Fire p.132 Mountain Project ซึ่งเป็นคู่มือการปีนผาออนไลน์ รายงานว่าชื่อเส้นทางถูกเปลี่ยนเป็น "The Ceiling" เนื่องจากข้อพิพาทเรื่องสุพันธุศาสตร์ของชอกลีย์

ในช่วงต้นชีวิต ชอกลีย์เป็นที่รู้จักในเรื่องการเล่นตลกที่ซับซ้อนCrystal Fire p. 45 เขามีงานอดิเรกในการเลี้ยงมดมาเป็นเวลานาน

ชอกลีย์บริจาคอสุจิให้กับ Repository for Germinal Choice ซึ่งเป็นธนาคารอสุจิที่ก่อตั้งโดยรอเบิร์ต คลาร์ก เกรแฮม โดยหวังที่จะเผยแพร่ยีนที่ดีที่สุดของมนุษยชาติ ธนาคารแห่งนี้ซึ่งสื่อเรียกว่า "ธนาคารอสุจิรางวัลโนเบล" อ้างว่ามีผู้บริจาคที่ได้รับรางวัลโนเบลสามคน แม้ว่าชอกลีย์จะเป็นเพียงคนเดียวที่ยอมรับการมีส่วนร่วมของเขาต่อสาธารณะ อย่างไรก็ตาม มุมมองที่เป็นข้อขัดแย้งของชอกลีย์ทำให้ Repository for Germinal Choice มีชื่อเสียงในทางที่ไม่ดี และอาจทำให้ผู้ได้รับรางวัลโนเบลคนอื่น ๆ ไม่กล้าบริจาคอสุจิ

ช็อกลีย์ไม่มีความสุขในชีวิตและมักจะทำร้ายลูกชายของเขาทางจิตใจ และบางครั้งด้วยทางกายBroken Genius p. 91–92 มีรายงานว่าครั้งหนึ่ง เขาเล่นรัสเซียนรูเล็ตกับตัวเองเพื่อพยายามฆ่าตัวตายBroken Genius pp. 78

ชอกลีย์เสียชีวิตจากมะเร็งต่อมลูกหมากในวันที่ 12 สิงหาคม ค.ศ. 1989 ที่สแตนฟอร์ด รัฐแคลิฟอร์เนีย ด้วยอายุ 79 ปี ในขณะที่เขาเสียชีวิต เขาได้เหินห่างจากเพื่อนและครอบครัวส่วนใหญ่ ยกเว้นภรรยาคนที่สองของเขา คือ เอ็มมี แลนนิง (ค.ศ. 1913–2007)

 สิทธิบัตร 
ชอกลีย์ได้รับสิทธิบัตรในประเทศสหรัฐมากกว่า 90 ฉบับ

 สิ่งตีพิมพ์ 
 บทความทางวิทยาศาสตร์ก่อนสงครามโดยชอกลีย์ 







 บทความหลังสงคราม 





 "On the Statistics of Individual Variations of Productivity in Research Laboratories", Shockley 1957
 ในด้านกรรมพันธุ์, พันธุกรรมบกพร่อง และปัญหาทางสังคม:
 Shockley 1965, "Is Quality of US Population Declining." U.S. News & World Report, November 22, pp. 68–71
 Shockley 1966, "Possible Transfer of Metallurgical and Astronomical Approaches to Problem of Environment versus Ethnic Heredity" (on an early form of admixture analysis)
 Shockley 1966, "Population Control or Eugenics." In J. D. Roslansky (ed.), Genetics and the Future of Man (New York: Appleton-Century-Crofts)
 Shockley 1967, "The Entrenched Dogmatism of Inverted Liberals", manuscript by Shockley from which major portions were read in lectures
 Shockley 1968, "Proposed Research to Reduce Racial Aspects of the Environment-Heredity Uncertainty", proposal read by Shockley before the National Academy of Science on April 24, 1968
 Shockley 1968, "Ten Point Position Statement on Human Quality Problems", revised by Shockley from a talk which he presented on "Human Quality Problems and Research Taboos" 
 Shockley 1969, "An Analysis Leading to a Recommendation Concerning Inquiry into Eugenic Legislation", press release by Shockley, Stanford University, April 28, 1969
 Shockley 1970, "A 'Try Simplest Cases' Approach to the Heredity-Poverty-Crime Problem." In V. L. Allen (ed.), Psychological Factors in Poverty (Chicago: Markham)
 Shockley 1979, "Proposed NAS Resolution, drafted October 17, 1970", proposed by Shockley before the National Academy of Sciences
 Shockley 1970, "New Methodology to Reduce the Environment-Heredity Uncertainty About Dysgenics"
 Shockley 1971, "Hardy-Weinberg Law Generalized to Estimate Hybrid Variance for Negro Populations and Reduce Racial Aspects of the Environment-Heredity Uncertainty"
 Shockley 1971, "Dysgenics – A Social Problem Evaded by the Illusion of Infinite Plasticity of Human Intelligence?", manuscript planned for reading at the American Psychological Association Symposium entitled: "Social Problems: Illusion, Delusion or Reality."
 "Models, Mathematics, and the Moral Obligation to Diagnose the Origin of Negro IQ Deficits", W. Shockley, (1971)  
 "Negro IQ Deficit: Failure of a 'Malicious Coincidence' Model Warrants New Research Proposals", Shockley 1971 
 "Dysgenics, Geneticity, Raceology: A Challenge to the Intellectual Responsibility of Educators", Shockley 1972a 
 "A Debate Challenge: Geneticity Is 80% for White Identical Twins' I.Q.'s", Shockley 1972b
 Shockley 1972, "Proposed Resolution Regarding the 80% Geneticity Estimate for Caucasian IQ", advance press release concerning a paper presented by Shockley
 Shockley 1973, "Deviations from Hardy-Weinberg Frequencies Caused by Assortative Mating in Hybrid Populations"
 Shockley 1974, "Eugenic, or Anti-Dysgenic, Thinking Exercises", press release by Shockley dated 1974 May 3
 Shockley 1974, "Society Has a Moral Obligation to Diagnose Tragic Racial IQ Deficits", prepared statement by Shockley to be read during his debate against Roy Innis
 Shockley 1978, "Has Intellectual Humanitarianism Gone Berserk?", introductory statement read by Shockley prior to a lecture given by him at UT Dallas
 Shockley 1979, "Anthropological Taboos About Determinations of Racial Mixes", press release by Shockley on October 16, 1979
 Shockley 1980, "Sperm Banks and Dark-Ages Dogmatism", position paper presented by Shockley in a lecture to the Rotary Club of Chico, California, April 16, 1980
 Shockley 1981, "Intelligence in Trouble", article by Shockley published in Leaders magazine, issue dated 1981 June 15

 หนังสือ 
 Shockley, William – Electrons and Holes in Semiconductors with Applications to Transistor Electronics, Krieger (1956) 
 Shockley, William and Gong, Walter A – Mechanics Charles E. Merrill, Inc. (1966)
 Shockley, William and Pearson, Roger – Shockley on Eugenics and Race: The Application of Science to the Solution of Human Problems, Scott-Townsend (1992) 

 การให้สัมภาษณ์ 
 Interview of William Shockley by Lillian Hoddeson on 1974 Sep. 10, Niels Bohr Library & Archives, American Institute of Physics, College Park, MD USA
 Playboy 1980, William Shockley interview with Playboy

 ดูเพิ่ม 
 โรคโนเบล – การยอมรับแนวคิดที่ขัดกับหลักวิทยาศาสตร์โดยผู้ได้รับรางวัลโนเบลบางคน
 คตินิยมเชื้อชาติทางวิทยาศาสตร์
 สุพันธุศาสตร์ในประเทศสหรัฐ

 อ้างอิง 

 หมายเหตุอื่น 






 ข้อมูล 

















 แหล่งข้อมูลอื่น 

 National Academy of Sciences biography
  including his Nobel Lecture, December 11, 1956 Transistor Technology Evokes New Physics
 PBS biography
 Gordon Moore. Biography of William Shockley Time Magazine
 Interview with Shockley biographer Joel Shurkin
Oral history interview transcript for William Shockley on 10 September 1974, American Institute of Physics, Niels Bohr Library & Archives - interview conducted by Lillian Hoddeson in Murray Hill, New Jersey
 History of the transistor
 William Shockley (IEEE Global History Network)
 Shockley and Bardeen-Brattain patent disputes
 William Shockley vs. Francis Cress-Welsing (Tony Brown Show, 1974)
 William Bradford Shockley Papers (SC0222) at Department of Special Collections and University Archives, Stanford University Libraries

หมวดหมู่:นักประดิษฐ์ชาวอเมริกัน
หมวดหมู่:นักฟิสิกส์ชาวอเมริกัน
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวอเมริกันผู้ได้รับรางวัลโนเบล
หมวดหมู่:ชาวซิลิคอนแวลลีย์
หมวดหมู่:ศิษย์เก่าจากสถาบันเทคโนโลยีแคลิฟอร์เนีย
หมวดหมู่:ศิษย์เก่าจากสถาบันเทคโนโลยีแมสซาชูเซตส์
หมวดหมู่:บุคคลจากมหาวิทยาลัยสแตนฟอร์ด